उस नौकरी कन्नै उधमपुरी हुंदे च आत्मविश्वास ते उत्साह् जागेआ ते कन्नै उं’दी द्रिढ़ इच्छाशक्ति च बी होर मता बाद्धा होआ। उसलै उनें होर मती समझदारी ते योजनाबद्ध तरीके कन्नै अग्गैं बधने दी योजना बनाई। क्लर्की दी नोकरी करदे होई उनें अपनी बी.ए. तक दी पढ़ाई बदस्तूर जारी रक्खी ते जिसलै चंगे अंक लेइयै बी.ए. पास करी लेई तां क्लर्की दी नौकरी छोड़ी ते जम्मू आइयै बी.एड.कॉलेज च दाखला लेई लेआ ते खुश किस्मती कन्नै उनेंगी बिनायक धर्मशाला गुमट बजार च बगैर कराये दे इक कमरा बी रौह्ने आस्तै मिली गेआ हा।